recursal/SuperWikiNEXT-32B huggingface dataset:
**பாதுகாப்பு** (*Defense*) என்பது பொதுவாக ஒரு முன் எச்சரிக்கை நடவடிக்கையாகும். நமது வாழ்க்கையின் அனைத்து செயல்பாடுகளுக்கும் பாதுகாப்பு என்பது பெரிதும் அவசியமாகக் கருதப்படுகிறது. நாம் நமது செயற்பாட்டிலோ அல்லது வேறு செயல்பாட்டிலோ பாதுகாப்பு செயல்முறைகளை பின்பற்றாவிடின் பின் விளைவுகளை தரக்கூடும். அவை உயிர்ச்சேதம், அங்க இழப்பு, இயற்கை அழிவு, பொருளாதாரச் சேதம், போன்ற பல அழிவுகளை உருவாக்கலாம். இது போன்ற அழிவுகள் பாதுகாப்பு முன் எச்சரிக்கை குறைபாடு காரணமாகவே பொதுவாகக் காணக்கூடியதாக உள்ளன. இது போன்ற பல இழப்புகளில் இருந்து முன் எச்சரிக்கையாக அல்லது கவனமாக இருப்பதற்குப் பாதுகாப்பு என்ற முன் எச்சரிக்கை செயற்பாட்டை நாம் பின்பற்ற வேண்டும்.

பாதுகாப்பு செயற்பாடு
--------------------

பாதுகாப்பு செயற்பாடானது ஒவ்வொரு செயல்முறைக்கும் ஏற்றவாறு மாறுபடும். அதே வேளை பாதுகாப்பு செயல்முறையானது ஒவ்வொரு நாட்டுச் சட்டத்தின் அடிப்படையிலும், அதேவேளை வேறு பல பாதுகாப்பு செயல்முறைகளும் நமக்குப் பயனுள்ளனவாக இருக்கும். அத்தோடு இந்த பாதுகாப்பு செயல்முறையானது அனைத்து சந்தர்ப்பங்களிலும் நமக்கு உதவும் என்று நம்ப முடியாமலும் உள்ளன. ஆனாலும் பாதுகாப்புச் செயல்முறைகளைப் பின்பற்றுவதன் மூலம் பாரிய அழிவுகளில் இருந்து நம்மை குறிப்பிட்ட அளவில் காப்பாற்றலாம் என்பது திடம். ஒரு சில பாதுகாப்பு நடைமுறைகள் பின்வருமாறு:

* தற்காப்பு
* தற்காப்பு உரிமைகள்
* உலகப் பாதுகாப்பு
* நாட்டுப் பாதுகாப்பு
* மக்கள் பாதுகாப்பு
* இயற்கை வளப் பாதுகாப்பு
* பொருளாதாரப் பாதுகாப்பு
* தொழில் நுட்பப் பாதுகாப்பு
* இரகசியப் பாதுகாப்பு
* மொழிப் பாதுகாப்பு
* சட்டவியல் பாதுகாப்பு

இது போன்ற மேலும் பல பாதுகாப்பு நடைமுறைகளையும் காணலாம்.

தந்திரோபாயம், தற்காப்பு, அரசியல் நடவடிக்கைகள் அல்லது குழுக்கள்
--------------------------------------------------------------

* படைத்துறை, படைகள் முதன்மையாக போரை நோக்கமாகக் கொண்டது
* ஆயுத உற்பத்தித் துறை, ஆயுதங்கள் மற்றும் இராணுவ தொழில்நுட்பத்தை தயாரித்து விற்கும் தொழில்
* தற்காப்பு, தன்னை தற்காத்துக் கொள்ள சக்தியைப் பயன்படுத்துதல்
* ஹகானா (எபிரேயம்: "பாதுகாப்பு"), பிரித்தானிய பாலஸ்தீனத்தில் ஒரு துணை ராணுவ அமைப்பு

விளையாட்டுகள்
-------------

* + தடுப்பாட்ட வீரர், எதிரணி அணி கோல்களை அடிப்பதைத் தடுப்பதே முதன்மைப் பணி
	+ பாதுகாப்பான மட்டையாட்டம்- ஆட்டமிழக்காமல் மட்டையாட்டம் விளையாடும் முறை

பிற பயன்கள்
-----------

* சதுரங்கத் திறப்பு, கருப்புக் காய்களைக் கொண்டு சதுரங்க ஆட்டத்தை தொடங்குவது
* பாதுகாப்புப் பொறிமுறைகள், பதட்டத்தை குறைக்கும் மயக்க உளவியல் வழிமுறைகள்
**கிழக்கு காமெங் மாவட்டம்** இந்தியாவின் வடகிழக்கு மாநிலமான அருணாசலப் பிரதேசத்தில் அமைந்துள்ள ஒரு மாவட்டமாகும். இதன் நிர்வாகத் தலைமையிடம் செப்பா நகரம் ஆகும்.

பெயர்க் காரணம்
--------------

பிரம்மபுத்ரா நதியின் ஒரு கிளையான காமெங் ஆறு இங்கு பாய்வதால், இந்த மாவட்டத்திற்கு இந்த பெயர் வந்தது. முன்பு காமெங் மாவட்டம் என்ற பெயருடன் இருந்த இந்த மாநிலமானது, அரசியல் காரணங்களுக்காக ஜூன் 1, 1980 ஆம் ஆண்டு கிழக்கு மற்றும் மேற்கு காமெங் என்று இரண்டாக பிரிக்கப்பட்டது.

அமைப்பு
-------

இதன் பரப்பளவு சுமார் 4134 சதுர கிலோமீடராகும். மேற்கு காமெங் மாவட்டம் போன்றே பருவநிலை கொண்ட இந்த மாவட்டம் இமய மலை தொடர்களால் சூழப்பட்டுள்ளது. இந்த மாவட்டத்தின் குறிப்பிடத்தக்க நகரங்களின் பட்டியல் கீழே உள்ளது. செப்பா, சாயாங்டஜோ, சாவா, கேநேவா, பாமெங், லாடா, கியாவே புரங், பிபு, செப்பா, ரிச்சுக்ரோங் ,பிஜிரங், பாக்கே கேசாங், செய்ஜோசா, டிச்சிங் பஸ்ஸோ. இந்த மாவட்டம் ஐந்து சட்டசபை தொகுதியை கொண்டுள்ளது.

மக்கள்
------

இந்த மாவட்ட மக்களில் அதிகமானோர் பழங்குடி இன மக்களான நிஷி, மிஜி, சுலுங், மற்றும் அக இனத்தை சேர்ந்தவர்களே. இவர்கள் அனைவரும் டோன்யி-போலோ மதத்தை பின்பற்றினாலும், இவர்களின் வாழ்க்கை முறை வேறுபட்டுள்ளது.

மொழி
----

திபெத்திய- பர்மா மொழிக் குடும்பத்தில் வரும் கோரோ மொழி இங்கு அதிகமாக பேசப்படுகிறது. டணி மொழியை போன்று தோற்றமளித்தாலும் இது திபெத்திய- பர்மா மொழிக் குடும்பத்தில் ஒரு தனி மொழியாக 2001 ஆம் ஆண்டு அங்கீகரிக்கப் பட்டது. இந்த மொழி வேறு எந்த மொழியுடனும் தொடர்பில்லாத ஒரு தனி மொழியாகும். எனவே இது அந்த பகுதிக்கு அடிமைகளாக கொண்டுவரப்பட்ட மக்களின் மொழியாக இருக்கலாம் என்று கருதப்படுகிறது.

சுற்றுலாத் தளங்கள்
------------------

பகுய் புலிகள் சரணாலயம் இந்த மாநிலத்தில் அமைந்து உள்ளது.

மேற்கோள்கள்
-----------

வெளி இணைப்புகள்
---------------

* Official Website
* District profile பரணிடப்பட்டது 2006-10-26 at the வந்தவழி இயந்திரம்

| * பா
* உ
* தொ
அருணாச்சலப் பிரதேசம் |
| --- |
| தலைநகரம்: **இட்டாநகர்** |
| தலைப்புகள் | 
* அரசு
* சட்டப் பேரவை
* உயர்நீதிமன்றம்
* போக்குவரத்து
* புவியியல்
	+ கங்தோ மலை
	+ பூம் லா கணவாய்
* வரலாறு
	+ 1962 இந்திய சீனப் போர்

 |
| மாவட்டங்கள் | 
1. அஞ்சாவ்
2. காம்லே
3. கிரா தாதி
4. கிழக்கு காமெங்
5. கிழக்கு சியாங்
6. கீழ் சியாங்
7. கீழ் சுபன்சிரி
8. கீழ் டிபாங் பள்ளத்தாக்கு
9. குருங் குமே
10. சங்லங்
11. சியாங்
12. தவாங்
13. திரப்
14. நாம்சாய்
15. பக்கே-கேசாங்
16. பபும் பரே
17. மேல் சியாங்
18. மேல் சுபன்சிரி
19. மேல் டிபாங் பள்ளத்தாக்கு
20. மேற்கு காமெங்
21. மேற்கு சியாங்
22. லெபா ராதா
23. லோங்டிங்
24. லோஹித்
25. ஷி யோமி

 |
| நகரங்கள் | 
* இட்டாநகர் தலைநகர வலாயம்
* இட்டாநகர்
* ஜிரோ
* பொம்டிலா
* தவாங்
* அலோங்

 |
| வலைவாசல்:இந்தியா |
**கீழ்த்திசை கவனக் குவிப்புக் கொள்கை (இந்தியா)** என்பது தென்கிழக்கு ஆசிய நாடுகளுடன் விரிவான பொருளாதார மற்றும் மூலோபாய உறவுகளை வளர்ப்பதற்கான ஒரு முயற்சியாகும், இது ஒரு பிராந்திய சக்தியாக அதன் நிலைப்பாட்டை வலுப்படுத்துகிறது மற்றும் சீன மக்கள் குடியரசின் தந்திரோபாய செல்வாக்கிற்கு எதிரானது. 1991 ஆம் ஆண்டில் தொடங்கப்பட்டது, இது இந்தியாவின் உலகக் கண்ணோட்டத்தில் ஒரு தந்திரோபாய மாற்றத்தைக் குறித்தது. இது பிரதம மந்திரி நரசிம்ம ராவ் (1991-1996) அரசாங்கத்தின் போது உருவாக்கப்பட்டு இயற்றப்பட்டது மற்றும் அடல் பிஹாரி வாஜ்பாய் (1998-2004) மற்றும் மன்மோகன் சிங் (2004-2014) ஆகியோரின் அடுத்தடுத்த நிர்வாகங்களால் கடுமையாகப் பின்பற்றப்பட்டது.

இக்கொள்கையின் வெற்றி, இந்திய வெளியுறவு அமைச்சக அதிகாரிகளை மேலும் செயல் சார்ந்த, திட்டம் மற்றும் விளைவு அடிப்படையிலான கொள்கையாக உருவாக்க ஊக்கமளித்தது. இரண்டு பதின்ம ஆண்டுகளுக்குப் பிறகு, பிரதமர் நரேந்திர மோடியின் நிர்வாகத்தால் 2014 இல் அறிவிக்கப்பட்ட இந்தியாவின் கொள்கையானது, இக்கொள்கையின் வாரிசாக மாறியது.

மேற்கோள்கள்
-----------

1. ↑  Bajpaee, Chietigj (2023-05-04). "Reinvigorating India's 'Act East' Policy in an age of renewed power politics". *The Pacific Review* **36** (3): 631–661. doi:10.1080/09512748.2022.2110609. பன்னாட்டுத் தர தொடர் எண்:0951-2748. .
2. ↑  Thongkholal Haokip, "India’s Look East Policy: Its Evolution and Approach," *South Asian Survey*, Vol. 18, No. 2 (September 2011), pp. 239-257.
3. ↑  Jha, Pankaj (March 23, 2019). "Vietnam's Salience in India's Act-East Policy". .
**ஆறுநாட்டு வெள்ளாளர்** (*Arunattu Vellalar*) எனும் சாதி வெள்ளாளர்களின் உட்பிரிவுகளாகும். கடலூர் மாவட்டம், சிதம்பரம் அருகேயுள்ள ஆறு கிராமங்களைச் சேர்ந்தவர்கள். இவர்களது முக்கிய தொழில் வேளாண்மை ஆகும்.

ஆறுநாட்டு வெள்ளாளர் என்னும் பெயர் ஏற்படும் முன் வேளாளர்கள் அனைவரும் ஒரே இனமாக வேளாண்மை செய்து வந்தனர். நாளடைவில் ஜனத்தொகையின் காரணமாக வேளாளர்கள் மற்றும் அவரவர் உறவினர்கள் ஒன்றுகூடி தனித்தனி கூட்டமாக வாழ முடிவுசெய்தனர். அவரவர் செய்யும் விவசாயம் மற்றும் தொழில் சார்ந்து தங்களைச் சிறுசிறு பிரிவுகளாகப் பிரித்து கொண்டனர்.

பிரிவுகள்
---------

1. திருப்படையூர் நாடு
2. பாச்சூர் குறட்டுப்பத்து நாடு
3. கீழ் வள்ளுவப்ப நாடு
4. மேல் வள்ளுவப்ப நாடு
5. கரி காலி நாடு
6. ஆமூர் நாடு

ஆகிய ஆறு நாடுகளில் வாழ்ந்து வந்த வேளாளர்கள் தங்களை ஆறுநாட்டு வேளாளர்கள் எனப் பெயரிட்டு அழைத்தனர். கி.பி. 1176 ஆம் வருடம் சிதம்பரம் நடராஜர் ஆலயத்தில் கூடி தங்கள் அனைவரையும் ஆறுநாட்டு வேளாளர்கள் என ஓர் செப்பு பட்டயம் எழுதி, தங்கள் குடும்பங்களை முப்பத்தாறு கோத்திரங்களாக வகுத்துக்கொண்டனர். கோத்திரப்பிரிவுகள் திருவானைக்கோவில் ஆறுநாட்டு வேளாளர் சத்திரத்திலுள்ள செப்புப் பட்டயம் மூலம் அறிய முடிகிறது.[]

கூட்டங்கள்/கிளைகள்/குலங்கள்
---------------------------

கூட்டம்/கிளை/குலம் என்பது ஆண் வழிவம்சாவழியை குறிப்பது ஆகும்.
தற்பொழுது 32 கூட்டப்பிரிவுகளே/குலப்பிரிவுகளே வழக்கத்தில் உள்ளது. அவற்றைப்பற்றி கூட்டம் பகுதியில் காணலாம். ஆறுநாட்டு வேளாளர்களாகின் ஆதி ஊர் சிதம்பரம் ஆகும். ஆறுநாட்டு வேளாளர்கள் இயற்கை சீற்றங்களின் காரணமாகச் சிதம்பரத்தை விட்டு, திருச்சி மாவட்டத்தில் 1700-1800 இடைப்பட்ட வருடங்களில் குடியேறி உள்ளனர். அமரர் ஸ்ரீ மான் வீர.கருப்பண்ணபிள்ளை, தற்போதுள்ள திருவானைக்கோவில் ஆறுநாட்டு வேளாளர் அன்னதான சத்திரத்திற்கு மனையிடத்தையும் மேற்புறமுள்ள கட்டிடங்களையும் நம்மினத்தவர்கள் பயன்படுத்திக்கொள்ள 1891 ஆம் வருடம் இனாம்சாசனம் எழுதிக் கொடுத்துள்ளார்.[]

### 32 கூட்டம்/கிளை/குலம்

1. ஆலத்துடையான்
2. எதுமலுடையான்
3. களத்துடையான்
4. களப்பான் (வளமுடையான்)
5. காருடையான்
6. குணக்கொத்துடையான்
7. குருவலுடையான்
8. கூத்துடையான்
9. கொன்னக்குடையான்(சேர்குடி)
10. கோட்டுடையான்
11. கோனுடையான்
12. சமயமந்திரி
13. சனமங்கலத்துடையான்
14. சாத்துடையான்
15. சிறுதலுடையான்
16. திருச்சங்குடையான்
17. தெத்தமங்கலத்துடையான்
18. தேவங்குடையான்
19. நத்தமுடையான்
20. நல்லுடையான்
21. நிம்மலுடையான்
22. பனையடியான்
23. பாவலுடையான்
24. பூண்டிலுடையான்
25. மருதுடையான்
26. மாத்துடையான்
27. மிரட்டுடையான் (குருவலுடையான்)
28. முருக்கத்துடையான்
29. வளவுடையான்
30. வில்வராயன்
31. வெண்ணாவலுடையான்
32. சக்கரவர்த்தி

மேற்கோள்கள்
-----------

1. ↑  Kumar Suresh Singh; R. Thirumalai (1997). *People of India: Tamil Nadu*. **3**. Affiliated East-West Press for Anthropological Survey of India. பக். 1624. பன்னாட்டுத் தரப்புத்தக எண்:9788185938882.
**ஆண்டுத்தொகை** (Annuity) என்பது நிதிக்கொள்கைகளில் ஒன்றாகும். இது தொடராக சம இடைவெளி காலங்களில் செலுத்தப்படும் அல்லது பெறப்படும் சமனான கட்டணத்தினைக் குறிக்கும். சேமிப்புக் கணக்குகளில் செலுத்தும் மாதாந்த வைப்புத்தொகை, வீட்டின் மீது பெற்றுக்கொண்ட பணத்துக்கான மாதாந்த ஈட்டுத் தொகை, மாதாந்தக் காப்புறுதிக் கட்டணம் என்பன ஆண்டுத்தொகைக்கு எடுத்துக் காட்டுகள். ஆண்டுத்தொகைகள் அவை செலுத்தப்படும் கால இடைவெளிகளின்படி வகைப்படுத்தப்படுகின்றன. இது கிழமை, மாதம், காலாண்டு, ஆண்டு அல்லது வேறு கால இடைவெளிகளில் செலுத்தப்படலாம்.

மதிப்பீடு
---------

ஆண்டுத்தொகை மதிப்பீடு அன்றைய பணமதிப்பு, வட்டி வீதம், எதிர்கால மதிப்பு ஆகிய கருத்துருக்களை அடிப்படையாகக் கொண்டது.

ஆண்டுத் தொகைகள்
---------------

செலுத்த வேண்டிய கட்டணங்களின் எண்ணிக்கை முன்னரே தெரியுமானால் அது *ஆண்டுத்தொகை உறுதி* எனப்படும். வட்டி சேர்ந்த பின்னர் தவணையின் இறுதியில் கட்டணம் செலுத்தப்படுவதாயின், அந்த ஆண்டுத்தொகையை, *உடனடி ஆண்டுத்தொகை* அல்லது *சாதாரண ஆண்டுத்தொகை* என்பர்.

மேற்கோள்கள்
-----------

1. ↑  Kellison, Stephen G. (1970). *The Theory of Interest*. Homewood, Illinois: Richard D. Irwin, Inc. p. 45
2. ↑  Lasher, William (2008). *Practical financial management*. Mason, Ohio: Thomson South-Western. பக். 230. பன்னாட்டுத் தரப்புத்தக எண்:0-324-42262-8. .
3. ↑  Jordan, Bradford D.; Ross, Stephen David; Westerfield, Randolph (2000). *Fundamentals of corporate finance*. Boston: Irwin/McGraw-Hill. பக். 175. பன்னாட்டுத் தரப்புத்தக எண்:0-07-231289-0. .
**கரிசல்பட்டி** (*KarisalPatti*) , இந்தியாவின் தமிழ்நாடு மாநிலத்தில் அமைந்துள்ள திருநெல்வேலி மாவட்டத்தில் அம்பாசமுத்திரம் வட்டத்தில் சேரன்மகாதேவி ஊராட்சி ஒன்றியத்தில் இருக்கும் ஒரு கிராமம் மற்றும் ஊராட்சி ஆகும்.

கரிசல்பட்டி கிராமம்
-------------------

மணிமுத்தாறு பிரதான கால்வாய் இடம் - கரிசல்பட்டி
அடிப்படையில் இது கிராமமாக இருப்பினும் இது சற்று நாகரிகமடைந்த வாழ்க்கை முறையை ஒத்து நகர வாழ்க்கையைப் போன்ற சூழல் கொண்ட கிராமமாகும். காரணம் கிராமத்தில் படித்தவர்களே மிக அதிகம். கிராமத்திலே ஒரு உயர் நிலைப் பள்ளி இருப்பதால் அனைவரும் குறைந்தது பன்னிரெண்டாம் வகுப்பு வரை படித்து விடுகின்றனர். மேலும் பெரும்பான்மையானவர்கள் வசதி படைத்தவர்களாக இருப்பதால் கல்லூரி படிப்பும் தொடர்கிறது.

வரலாறு
------

கரிசல்பட்டி குளத்திற்கும் ஊருக்கும் இடைப்பட்ட பத்துகாடு (வயல்வெளி) பகுதி
கரிசல்பட்டி ஒரு பழமையான கிராமம், ஆரம்ப காலத்து கரிசல்பட்டி பிராமணர்களைக் கொண்ட கிராமமாகும். தற்போது ஊர் குளத்திற்கு தெற்கு பகுதில் உள்ள ஊரணி உள்ள இடமே பிராமணர் காலத்து கரிசல்பட்டியாகும். தற்போது அதற்கான அடையாளம் கூட இல்லாமல் இருக்கும் இவ்விடத்தில் இருந்து சுமார் இரண்டு தலைமுறைகளுக்கு முன் வீடு கட்டுவதற்காக எடுக்கப்பட்ட பெரிய அளவினால படிக்கட்டுக்கற்களே அதற்கு ஆதாரம். பின்னர் விவசாயப் பணிகளுக்காக குடியேறியவர்களே நாடார் சமுதாயத்தினர். தெற்கே பிராமணர்களும் வடக்கே நாடார்களும் வசித்து வந்த கிராமத்தில் பிராமணர்கள் நகர்ப்புறங்களுக்கு குடிபெயர ஆரம்பித்ததாலும் தீண்டாமை போன்ற பிரச்சனைகளாலும் இருந்த இடம் தெரியாமல் போய் விட்டனர். இன்று சுமார் நானூறு நாடார் இன குடும்பங்கள் வசிக்கும் இவ்வூரில் அனைவரும் கிறித்தவ நாடார்களே.

கிறித்தவம்
----------

சுமார் நூற்றைம்பது அல்லது இருநூறு ஆண்டுகளுக்கு முன்பே கிருத்தவம் கரிசல்பட்டியில் நுழைந்திருக்கவேண்டும். ஆரம்பத்தில் லண்டனை தலைமையகமாகக் கொண்டு தென்னிந்தியாவில் குறிப்பாக திருநெல்வேலி மாவட்டத்தில்(தற்போதைய தூத்துக்குடி மாவட்டம் உட்பட) சுவிசேச ஊழியம் செய்து வந்த சி.எம்.எஸ்.சபையே கரிசல்பட்டிக்கு கிருத்துவத்தை கொண்டுவந்தது. சி.எம்.எஸ் ஆல் கட்டப்பட்ட தூய பவுல் ஆலயம் நூற்றுப்பத்து ஆண்டுகளையும் கடந்து கம்பீரமாய் காட்சியளிக்கிறது. இந்த சி.எம்.எஸ்-ல் சுவிசேச ஊழியம் செய்வதற்காக கரிசல்பட்டிக்கு வந்தவரே சுவி.தாவீது ஐயா அவர்கள். அறுபது ஆண்டுகளைக் கடந்து சி.எம்.எஸ் பரி.காபிரியேல் ஆலயமும், நூற்றாண்டுகளைக் கடந்து சி.எஸ்.ஐ தூய பவுல் ஆலயமும் ஒற்றுமையுடன் இணைந்து செயல்படுகிறது.

கரிசல்பட்டி ஊராட்சி
-------------------

கரிசல்பட்டி ஊராட்சி, சேரன்மகாதேவி ஊராட்சி ஒன்றியத்திற்குட்பட்ட ஒரு சிற்றூராட்சியாகும். இது கரிசல்பட்டி மற்றும் பூங்குடையார்குளம் என்னும் இரு வருவாய் கிராமங்களையும் கரிசல்பட்டி, ஓடைக்கரை, மேல உப்பூரணி, கீழ உப்பூரணி, தெய்வநாயகப்பேரி மற்றும் கோவிந்தப்பேரி என்னும் சிற்றூர்களையும் கொண்டது. இதன் எல்கையாக திருவிருத்தான்புள்ளி, உலகங்குளம் ஊராட்சிகளும், மேலச்சேவல் பெரூராட்சியும் மற்றும் நாங்குநேரி தாலுகாவைச் சேர்ந்த சிங்கிகுளம் ஊராட்சியும் அமைந்துள்ளது.

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". தமிழ்நாடு அரசு. 2015.. பார்த்த நாள்: நவம்பர் 3, 2015.
2. ↑  "தமிழக முதலமைச்சர் பற்றிய குறிப்பு". தமிழ்நாடு அரசு.. பார்த்த நாள்: நவம்பர் 3, 2015.
மட்டக்களப்பு விடுதலைப் புலிகளின் கட்டுப்பாட்டுப் பிரதேசமான கரடியானாறு, புல்லுமலை, கொக்கட்டிச்சோலை போன்ற பகுதிகளில் இலங்கை விமானப்படையின் கிபிர் குண்டுவீச்சுவிமானம் குண்டுகளை வீசிவருகின்றது. தவிர சத்துருகொண்டான், மட்டுநகர், புதூர், பிள்ளையாரடி,ஒட்டமாவடி ஆகிய இடங்களில் உள்ள இராணுவ முகாம்களிருந்து தொடர்ச்சியாக செக் நாட்டுப் பல்குழற் பீரங்கிகள், ஆட்டிலறி மூலம் தாக்குதல் நடாத்தப்பட்டு வருவதால் மட்டக்களப்பு நகரப்பகுதி அதிர்ந்து கொண்டிருக்கின்றது.

பெப்ரவரி 27 ல் இத்தாலிய, அமெரிக்க இராஜதந்திரிகள் மட்டக்களப்பு வந்திறங்கியபோது புலிகளினால் மேற்கொள்ளப்பட்ட எறிகணைத் தாக்குதல் சம்பவத்தை அடுத்தே பரணிடப்பட்டது 2007-03-03 at the வந்தவழி இயந்திரம் இலங்கை இராணுவத்தால் புலிகளின் கட்டுபாட்டு பிரதேசங்கள் நோக்கி மூர்க்கத்தமாக குண்டுகளை வீசிவருகின்றது. மேலும் தரைவழியாக புலிகளின் கட்டுப்பாட்டுப் பிரதேசங்களை நோக்கி இலங்கை இராணுவம் முன்னேறவும் முயற்சிக்கின்றது. பரணிடப்பட்டது 2007-03-11 at the வந்தவழி இயந்திரம்

40,000 இற்கும் மேற்பட்ட அப்பாவிப் பொதுமக்கள் பெரும்பாலும் உடுத்த உடையுடனேயே மட்டக்களப்பு நகரப்பகுதியை சார்ந்த பிரதேசங்களான புதூர், கள்ளியங்காடு, பிள்ளையாரடி போன்ற இடங்களுக்கு இடம்பெயர்ந்து வருகின்றனர். தற்போதுள்ள நலன்புரி நிலையங்கள் இவர்களால் நிரம்பி வழிகின்றன. மட்டு அரச அதிபர் திணைக்களம் அகதிகளுக்கான ஐக்கிய நாடுகள் உயர் ஸ்தானியம், ஐக்கிய நாடுகள் சிறுவர் நிதியம் உட்படப் பல்வேறு அமைப்புக்களும் உதவியை ஆரம்பித்துள்ளபோதும் தொடர்ந்துவரும் யுத்த சூழ்நிலைகாரணமாக உதவிவழங்குவதில் தாமதமேற்படுகின்றது.

கம்பிவழி தொலைபேசி தவிர்ந்த எனைய நகர்பேசி மற்றும் CDMA சேவைகள் 6 மார்ச் 2007 இல் இருந்து செயலிழக்கச் செய்யப்பட்டுள்ளதால், உதவி வழங்குதலில் ஐக்கிய நாடுகள் (சொந்த வானொலித் தொடர்பாடல் வலையமைப்பைப் கொண்டுள்ளதால்) தவிர்ந்த ஏனைய அமைப்புக்களில் பிரச்சினைகளை எதிர்நோக்குவதாகவும் தெரிகின்றது.

வெளி இணைப்புக்கள்
-----------------

* மட்டக்களப்பில் இருந்து 40,000 மக்கள் இடம்பெயர்வு பரணிடப்பட்டது 2007-03-14 at the வந்தவழி இயந்திரம் 10 மார்ச் 2007
* Tigers hand over 4 STF bodies to ICRC in Batticaloa 10 மார்ச் 2007 - (ஆங்கில மொழியில்)

மேற்கோள்கள்
-----------

1. ↑  Salgado, Upali (8 July 2007). "Thoppigala: A land of many wonders". *The Sunday Times* இம் மூலத்தில் இருந்து 6 January 2009 அன்று. பரணிடப்பட்டது.. .
2. ↑  Noyahr, Keith (29 July 2007). "Peace accord did not fail: Gen. Kalkat". The Nation. .
3. ↑  Handunnetti, Dilrukshi (19 August 2007). "Human rights violations are unacceptable". *The Sunday Times*. . 
[*தொடர்பிழந்த இணைப்பு*]
**ஆனையிறவு** (*Elephant Pass*) இலங்கையின் வட மாகாணத்தில் அமைந்துள்ள ஒரு கடலோரச் சமவெளி ஆகும். யாழ்ப்பாணக் குடாநாட்டை வன்னிப் பெருநிலப்பரப்புடன் இணைக்கும் கேந்திர முக்கியத்துவம் வாய்ந்த இடத்தில் அமைந்துள்ளது. கண்டாவளை பிரதேச செயலாளர் பிரிவின் நிர்வாகத்தின் கீழ் கிளிநொச்சி மாவட்டத்தில் அமைந்துள்ளது. ஈழப் போருக்கு முன்னதாக இலங்கையின் மிகப்பெரிய உப்பளம் இங்கே அமைந்திருந்தது.

வரலாறு
------

1760 ஆம் ஆண்டில் போர்த்துக்கீசர் இங்கு ஒரு கோட்டையைக் கட்டி எழுப்பியதன் பின்னர் ஆனையிறவு ஒரு முக்கியத்துவம் வாய்ந்த இராணுவத் தளமாக இருந்து வந்துள்ளது. இக்கோட்டை பின்னர் 1776 இல் டச்சுக் காரரினாலும், பின்னர் பிரித்தானியராலும் மீளக் கட்டப்பட்டுப் பயன்படுத்தப்பட்டது. 1952 ஆம் ஆண்டில் இலங்கைப் படைத்துறை இங்கு நவீன முறையில் இராணுவத் தளம் ஒன்றை இங்கு உருவாக்கியது.

புவியியலும் காலநிலையும்
-----------------------

ஆனையிறவு கடலோர சமவெளி என அழைக்கப்படும் இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் சுமார் 3 மீற்றர் உயரத்தில் காணப்படுகிறது.

ஈழப்போரில் ஆனையிறவு
-------------------

ஆனையிறவு இராணுவத் தளத்தைக் கைப்பற்ற விடுதலைப் புலிகள் பல முறை முயன்ற போதும், 2000 ஆண்டு வரை இத்தளம் இலங்கை இராணுவத்தினரின் கட்டுப்பாட்டில் இருந்தது. 1991ல் விடுதலைப் புலிகள் இத்தளத்தைக் கைப்பற்ற பெரும் சண்டையிட்டுத் தோற்றனர். 2000, ஏப்ரல் 22 அன்று இரண்டாம் ஆனையிறவுச் சண்டையின் போது விடுதலைப் புலிகள் இத்தளத்தைக் கைப்பற்றினர்.. விடுதலைப் புலிகளிடம் இருந்து இத்தளத்தை இலங்கை இராணுவம் 2009, சனவரி 10 ஆம் நாள் மீண்டும் கைப்பற்றியது.

இவற்றையும் பார்க்க
------------------

* ஆனையிறவுக் கோட்டை
* ஆனையிறவுப் படைத்தளத் தாக்குதல், 2000

மேற்கோள்கள்
-----------

1. ↑  "Aanai-vizhunthaan-ku’lam, Aliyaa-wætuna-wæwa". TamilNet. April 5, 2013. .
2. 1 2  டி. பி. எஸ். ஜெயராஜ் (மே 2000). *The taking of Elephant Pass*. **17**. Frontline.. பார்த்த நாள்: 2015-04-18.
3. ↑  ஆனையிறவு புவியியல் தரவுகள்
4. ↑  "Sri Lanka Monitor". Archived from the original on 2009-01-19. Retrieved 2008-02-14.
5. ↑  BBC News | SOUTH ASIA | Sri Lankan army on the ropes
6. ↑  Military debacle at Elephant Pass set to trigger political crisis in Sri Lanka
7. ↑  "Sri Lanka Monitor". Archived from the original on 2009-01-19. Retrieved 2008-02-14.
8. ↑  Socialism Today - Decisive moment in Sri Lanka
9. ↑  Army 'takes key Sri Lanka pass'
**உலகிலுள்ள ஆட்டோ ரிக்சாக்கள்**
* இந்தியாஇந்தியா
* தாய்லாந்துதாய்லாந்து
* எல்சல்வடோர்எல்சல்வடோர்
* பெருபெரு
* எத்தியோப்பியாஎத்தியோப்பியா
* சீனாசீனா
ஆறு எடுத்துக்காட்டுகள்
**ஆட்டோ (Auto)** என்றழைக்கப்படும் **ஆட்டோ ரிக்சா (auto rickshaw)** வாடகைக்கு விடப்படும் ஒரு வாகனமாகும். இந்தியா, பாகிஸ்தான், நேபாளம், வங்காள தேசம் மற்றும் இலங்கையில் போக்குவரத்துக்குப் பயன்படுத்தப்படும் முக்கிய வாகனங்களில் ஒன்றாக ஆட்டோ திகழ்கிறது. மனித விசையில் இயங்கும் பாரம்பரியமான ரிக்சா வண்டியின் மோட்டார் பொருத்தப்பட்ட வடிவம் தான் ஆட்டோ. தாய்லாந்தில் பயன்படுத்தப்படும் டுக்-டுக்கும் இந்தோனேசியாவில் பயன்படுத்தப்படும் பஜாஜும் ஆட்டோவை ஒத்தவை. இது *டெம்போ*, *மோட்டார்டக்சி*, *மூவுருளி* என அவை வளர்ந்து வரும் நாடுகளில் அழைக்கப்படுகிறது. இதைத் தமிழ்நாட்டில் **தானி** என்று தனித் தமிழில் வழங்குகிறார்கள்.

உசாத்துணை
---------

1. ↑  "Bajaj Auto in top gear". .
2. ↑  "Great Cars of Mazda: Mazda-Go 3-wheeled Trucks（1931～）". Mazda Motor Corporation இம் மூலத்தில் இருந்து 2019-02-09 அன்று. பரணிடப்பட்டது.. .
3. ↑  ミゼット物語 木村信之 著 高原書店（Nobuyuki Kimura "Story of Midget", Published on 10 November 1998）

மேற்கோள்கள்
-----------
மரமடி திராவிட விளையாட்டு
**மராமடி** என்பது இந்திய மாநிலமான கேரளத்தில் நடத்தப்படும் ஒரு வகை மாட்டுப் பந்தயம் ஆகும். இது **களப்பூட்டு** அல்லது **பொத்தோட்டம்** என்றும் அழைக்கப்படுகிறது. இந்த பந்தையமானது வழக்கமாக காளை மாடுகளைக் கொண்டு நடத்தப்படும் ஒரு பாரம்பரிய நிகழ்வாகும். இது பருவமழைக்குப் பிறகு நடத்தப்படுகிறது. நடவுப் பணிகள் செய்வதற்கும் கால்நடைகள் தேவைப்படுகிறது.

சட்ட ரீதியான தகுதி
------------------

2011 ஆம் ஆண்டில், விலங்குகள் வதை தடுப்புச் சட்டம், 1960-இன் கீழ், காளைகளையும், ஐந்து விலங்குகளையும் காட்சிப் படுத்துதல் மற்றும் பயிற்சியளித்தலுக்கு ஒன்றிய அரசு தடை விதித்தது. 2014-ம் ஆண்டு நீதிமன்றத் தீர்ப்பில் இந்தத் தடை கேரள மாட்டுப் பந்தயத்துக்குப் பொருந்தும் என்று தீர்ப்பளித்தது.  2015 ஆம் ஆண்டு, கேளத மாட்டுப் பந்தைய சங்கம் கேரள உயர் நீதிமன்றத்தில் மேல்முறையீடு செய்ததில் இந்தத் தீர்ப்பு உறுதி செய்யப்பட்டது.

காட்சியகம்
----------

மேலும் பார்க்கவும்
------------------

* கம்பாளா

மேற்கோள்கள்
-----------

மேலும் படிக்க
-------------

* "மாட்டுப் பந்தயம்", *நேஷனல் ஜியோகிராஃபிக்*, ஒளிப்படப் போட்டி 2014

1. ↑  "Maramadi—bull surfing in Kerala". .
2. ↑  "HC bars use of bulls for Maramadi" (in en-IN). *The Hindu*. 2015-09-09. பன்னாட்டுத் தர தொடர் எண்:0971-751X. .
3. ↑  Kerala High Court, 
Cattle Race Club Of India vs State Of Kerala, 5 September 2014
4. ↑  K. A. Shaji, "Prevent cattle races, Animal Welfare Board tells Collector", *The Hindu*, 7 September 2014.
5. ↑  Mahir Haneef, "Not just 'Jallikattu', Kalapoottu is also banned: Kerala HC", *Times of India*, 8 September 2014
**பாங்குரா மாவட்ட சாரதாமணி மகிளா மகாவித்யாபீடம்**,  என்பது இந்தியாவின் மேற்கு வங்கத்தின் பாங்குரா மாவட்டத்தில் 1973 ஆம் ஆண்டில் நிறுவப்பட்ட ஒரு மகளிர் கல்லூரி ஆகும். பாங்குரா மாவட்டத்தில் உள்ள ஒரே மகளிர் கல்லூரியான இதில் கலை மற்றும் அறிவியல் பிரிவுகளில் இளங்கலை படிப்புகள் பயிற்றுவிக்கப்படுகிறது. இக்கல்லூரி பாங்குரா பல்கலைக்கழகத்துடன் இணைக்கப்பட்டுள்ளது.

வரலாறு
------

பாங்குரா மாவட்டம் மற்றும் அதன் சுற்றுவட்டார பகுதிகளில் உள்ள இளம் பெண்களின் உயர் கல்வி மற்றும் கலாச்சாரத்தை மேம்படுத்துவதற்காக நிறுவப்பட்ட இக்கல்லூரி தொடக்கத்தில்பர்த்வான் பல்கலைக்கழகத்தின் கீழ் அரசு நிதியுதவி பெறும் கல்லூரியாக நிறுவப்பட்டது. கொல்கத்தாவைச் சார்ந்த அன்னை சாரதா தேவியின் பெயரை பெருமைப்படத்தும் வகையில் கல்லூரிக்கு இப்பெயர் சூட்டப்பட்டுள்ளது.

அங்கீகாரம்
----------

இக்கல்லூரி, 2007 ஆம் ஆண்டில் தேசிய மதிப்பீடு மற்றும் அங்கீகார கவுன்சிலால் (NAAC) பி+ தரத்தை பெற்றாலும், 2015 ஆம் ஆண்டில் 'ஏ' தகுதியைப் பெற்று அங்கீகாரம் பெற்றுள்ளது.  மேலும் இக்கல்லூரி பல்கலைக்கழக மானியக் குழுவால் (UGC) அங்கீகரிக்கப்பட்டுள்ள தன்னாட்சி அமைப்பாகும்.

துறைகள்
-------

### அறிவியல் பிரிவு

* கணிதம்
* இயற்பியல்
* வேதியியல்

### கலைப்பிரிவு

* பெங்காலி
* ஆங்கிலம்
* சமஸ்கிருதம்
* வரலாறு
* நிலவியல்
* அரசியல் அறிவியல்
* தத்துவம்
* பொருளாதாரம்
* இசை
* கல்வி

நூலகம்
------

இக்கல்லூரியில், நல்ல காற்றோட்டத்துடனும், வெளிச்சத்துடனும், வசதியான இருக்கைகளுடன் 2000 சதுர அடி பரப்பளவில் முற்றிலும் கணினிமயமாக்கப்பட்ட நூலகம் உள்ளது. இந்த நூலகத்தில் 27,376 க்கும் மேற்பட்ட புத்தகங்கள் வைக்கப்படுள்ளன, மேலும் 100 க்கும் மேற்பட்ட பத்திரிகைகள் மற்றும் பத்திரிகைகளுக்கு சந்தா செலுத்துகின்றன. இந்த நூலகம் திறந்த அணுகல் முறையைப் பின்பற்றுகிறது.

மேற்கோள்கள்
-----------

1. ↑  Colleges in West Bengal, University Grants Commission பரணிடப்பட்டது 16 நவம்பர் 2011 at the வந்தவழி இயந்திரம்
2. ↑  "Bankura Zilla Saradamani Mahila Mahavidyapith, Bankura" இம் மூலத்தில் இருந்து 20 June 2012 அன்று. பரணிடப்பட்டது... பார்த்த நாள்: 18 September 2012.
3. ↑  .
4. ↑  "Institutions Accredited / Re-accredited by NAAC with validity" இம் மூலத்தில் இருந்து 12 May 2012 அன்று. பரணிடப்பட்டது.. .
5. ↑  "NAAC அங்கீகாரம் பெற்ற 'A' கிரேடு கல்லூரி". .
6. ↑  "Bankura Zilla Saradamani Mahila Mahavidyapith, Bankura" இம் மூலத்தில் இருந்து 20 June 2012 அன்று. பரணிடப்பட்டது... பார்த்த நாள்: 18 September 2012.
**தேசிய தோட்டக்கலை திட்டம்** (National Horticulture Mission) என்பது இந்திய அரசாங்கத்தால் ஊக்குவிக்கப்படும் ஓர் இந்திய தோட்டக்கலை திட்டமாகும்.  இத்திட்டம் 2005-06 ஆம் ஆண்டில் 10 ஆவது ஐந்தாண்டு திட்டத்தின் கீழ் தொடங்கப்பட்டது. இத்திட்டத்திற்கு இந்திய அரசின் பங்களிப்பு 85% என்றும் மாநில அரசுகளின் பங்களிப்பு 15% என்றும் திட்டமிடப்பட்டது.

குறிக்கோள்கள்
-------------

தேசிய தோட்டக்கலை திட்டத்தின் முக்கிய நோக்கம், மாநிலத்தில் கிடைக்கும் அதிகபட்ச சாத்தியக்கூறுகளுக்கு ஏற்ப தோட்டக்கலையை மேம்படுத்துவதும், மாநிலத்தில் அனைத்து தோட்டக்கலைப் பொருட்களின் (பழங்கள், காய்கறிகள், பூக்கள், கோகோ, முந்திரி, தோட்டப் பயிர்கள், மசாலாப் பொருட்கள், மருத்துவ நறுமணத் தாவரங்கள்) உற்பத்தியை அதிகரிப்பதும் ஆகும். 

பிற நோக்கங்களில் பின்வருவன அடங்கும்:

1. பிராந்திய அடிப்படையில் வேறுபட்ட உத்திகள் மூலம் தோட்டக்கலைத் துறையின் முழுமையான வளர்ச்சியை வழங்குதல்
2. தோட்டக்கலை உற்பத்தியை மேம்படுத்த, ஊட்டச்சத்து பாதுகாப்பை மேம்படுத்துதல் மற்றும் பண்ணை குடும்பங்களுக்கு வருமான ஆதரவு
3. தோட்டக்கலை மேம்பாட்டிற்கான பல நடப்பு மற்றும் திட்டமிடப்பட்ட திட்டங்களுக்கிடையில் ஒருங்கிணைத்தல் மற்றும் ஒருங்கிணைப்பை நிறுவுதல்
4. பாரம்பரிய ஞானம் மற்றும் நவீன அறிவியல் அறிவு ஆகியவற்றின் தடையற்ற கலவையின் மூலம் தொழில்நுட்பங்களை மேம்படுத்துதல் மற்றும் பரப்புதல்
5. திறமையான மற்றும் திறமையற்ற நபர்களுக்கு, குறிப்பாக வேலையில்லாத இளைஞர்களுக்கு வேலைவாய்ப்பை உருவாக்குவதற்கான வாய்ப்புகளை உருவாக்குதல்

மேலும் பார்க்கவும்
------------------

மேற்கோள்கள்
-----------

1. ↑  "Farming in the age of e-trading - Business Line". .
**பரிவர்த்தனை** (*Parivarthanai*) என்பது 2023 ஆம் ஆண்டு வெளியான இந்திய தமிழ்த் திரைப்படமாகும். எஸ். மணிபாரதி இயக்கிய இப்படத்தில் சுர்ஜித், சுவாதி ஆகியோர் முக்கிய வேடங்களில் நடித்தனர். இப்படம் 2023 செப்டம்பர் 15 அன்று வெளியானது.

நடிகர்கள்
---------

* நவீனாக சுர்ஜித்
* பவித்ராவாக சுவாதி
* நந்தினியாக ராஜேஸ்வரி
* பாரதி மோகன்
* திவ்யா ஸ்ரீதர்
* மோகித்
* ஸ்மேஹா
* சித்ரா நவீனின் தாயாக (ஒளிப்படத்தில்)

தயாரிப்பு
---------

இயக்குனர் எஸ். மணிபாரதி தனது மற்றொரு படமான ஸ்ரீகாந்த் நடித்த *தி பெட்* படத்தின் தயாரிப்புக்குப் பிந்தைய பணிகளில் ஈடுபட்டடுவரும் நிலையில், இப்படத்தில் பணியாற்றினார்.  பல தொலைக்காட்சி நடிகர்கள் இப் படத்தில் நடித்துள்ளனர்.

வரவேற்பு
--------

இப்படத்தை வெளியிட திட்டமிட்ட நாளில் இருந்து ஒரு வார தாமதத்திற்குப் பிறகு, படம் 2023 செப்டம்பர் 15 அன்று தமிழ்நாட்டுத் திரையரங்குகளில் படம் வெளியானது.  *தினத்தந்தியின்* ஒரு விமர்சகர், படத்தின் சில காட்சிகளில் இருந்த "தர்க்கப்பிழையை" கேள்விக்குட்படுத்தி படத்திற்கு எதிர்மறையான விமர்சனத்தை அளித்தார்.  மாறாக *மாலை மலரின்* ஒரு விமர்சகர், படத்தை "இரசிக்கதக்கது" என்று குறிப்பிட்டார்.

மேற்கோள்கள்
-----------

1. ↑  "Parivarthanai" (in en). .
2. ↑  "Parivarthanai Movie Review" (in en-US). .
3. ↑  Bureau, N. T. (2022-01-06). "'The Bed' is a suspense thriller" (in en-US). .
4. ↑  "சின்னத்திரை கலைஞர்கள் உருவாக்கிய பரிவர்த்தனை" (in ta). 2023-01-01. .
5. ↑
6. ↑  தினத்தந்தி (2023-09-18). "பரிவர்த்தனை - சினிமா விமர்சனம்" (in ta). .
7. ↑  maalaimalar (2023-09-14). "Parivarthanai" (in ta). .

வெளி இணைப்புகள்
---------------

* இணையதள திரைப்பட தரவுத்தளத்தில் *பரிவர்த்தனை (திரைப்படம்)*
**கிருஷ்ணாநகர் மகளிர் கல்லூரி**, என்பது இந்தியாவின் மேற்கு வங்காளத்தின் நதியா மாவட்டத்தில் உள்ள கிருஷ்ணாநகரில் 1958  ஆண்டில் நிறுவப்பட்ட ஒரு மகளிர் கல்லூரி ஆகும். கலை மற்றும் அறிவியலில் இளங்கலை படிப்புகளை வழங்கும் இக்கல்லூரி கல்யாணி பல்கலைக்கழகத்துடன் இணைக்கப்பட்டுள்ளது முதல் வெளிப்படையான திருநங்கை கல்லூரி முதல்வரான மனாபி பந்தோபாத்யாய், என்பவர் 2015 ஆம் ஆண்டில் கிருஷ்ணகர் மகளிர் கல்லூரியின் முதல்வராகப் பணியாற்றத் தொடங்கியது குறிப்பிடத்தக்கது.

  

கிருஷ்ணாநகரின் மையத்தில் 3.9 ஏக்கர் பரப்பளவில் சுற்றுச்சூழலுக்கு உகந்த அழகான பசுமை வளாகம், மருத்துவ தாவர தோட்டம் மற்றும் அர்ப்பணிப்புள்ள ஆசிரியர்கள், நன்கு சேமிக்கப்பட்ட தானியங்கி நூலகம், மின் இதழ்கள் மற்றும் OPAC வசதியுடன், அனைத்து உபகரணங்களுடன் கூடிய அறிவியல் ஆய்வகங்கள், தகவல் தொடர்பு தொழில்நுட்ப கருவிகளுடன் கூடிய வகுப்புகள், கணினி ஆய்வகம், சுகாதாரமான உணவை வழங்கும் மலிவான உணவகம், பாதுகாப்பான மற்றும் தூய குடிநீர், மிதிவண்டி நிறுத்துமிடம், மாற்றுத் திறனாளிகளுக்கான கழிவறை, மாணவர்களுக்கான சுத்தமான விடுதி, விசாலமான விளையாட்டு மைதானம் மற்றும் கவர்ச்சிகரமான விளையாட்டு வசதிகள் போன்ற கல்வி கற்கத்தேவையான அனைத்து வசதிகளுடன் இக்கல்லூரி இயங்கி வருகிறது.

துறைகள்
-------

### அறிவியல்

* வேதியியல்
* இயற்பியல்
* கணிதம்

### கலை.

* பெங்காலி
* ஆங்கிலம்
* சமஸ்கிருதம்
* வரலாறு.
* புவியியல்
* அரசியல் அறிவியல்
* தத்துவம்
* பொருளாதாரம்

அங்கீகாரம்
----------

இக்கல்லூரி பல்கலைக்கழக மானியக் குழு அங்கீகரிக்கப்பட்டுள்ளது. முதலில் கொல்கத்தா பல்கலைக்கழகத்துடன் இணைக்கப்பட்ட இக்கல்லூரி, 2000 ஆம் ஆண்டில் கல்யாணி பல்கலைக்கழகத்தின் கீழ் வந்தது. தேசிய மதிப்பீடு மற்றும் தரச்சான்று அவையின் (NAAC) முதல் சுழற்சியில் B++ தரத்துடனும், அதன் இரண்டாவது சுழற்சியில் 2016 ஆம் ஆண்டில் B+ தரத்துடனும் அங்கீகாரம் பெற்றுள்ளது.

**மேற்கோள்கள்**
---------------

1. ↑  Colleges in West Bengal, University Grants Commission பரணிடப்பட்டது 16 நவம்பர் 2011 at the வந்தவழி இயந்திரம்
2. ↑  "Affiliated College of University of Kalyani" இம் மூலத்தில் இருந்து 1 March 2012 அன்று. பரணிடப்பட்டது.. .
3. ↑  "India's first transgender college principal starts work". WebIndia123. 9 June 2015 இம் மூலத்தில் இருந்து 5 August 2018 அன்று. பரணிடப்பட்டது... பார்த்த நாள்: 18 October 2018.
4. ↑  "எங்களைப் பற்றி-எமது வரலாறு". .
**கவிதா தெலிகேபள்ளி** (*Kavitha Telikepalli*)(born 1974) என்பவர் இந்திய கணின் அறிவியலாளர். இவர் வரைபட அல்காரிதம் மற்றும் ஒருங்கிணைந்த தேர்வுமுறை, பொருத்தம், சுழற்சி அடிப்படை, வரைபட ஸ்பேனர் ஆகிய பிரிவுகளில் ஆய்வு மேற்கொண்டவர். தெலிகேபள்ளி டாட்டா அடிப்படை ஆராய்ச்சி நிறுவனத்தின் கணினி தொழில்நுட்ப பள்ளியில் பேராசிரியராக உள்ளார்.

கல்வி மற்றும் தொழில்
--------------------

தெலிகேபள்ளி சென்னை இந்தியத் தொழில்நுட்பக் கழகத்தில் 1995-இல் கணினி அறிவியல் மற்றும் பொறியியலில் இளநிலைப் பட்டம் பெற்றார். இவர் 2002-இல் டாட்டா அடிப்படை ஆராய்ச்சி கழகத்தில் முனைவர் பட்டம் பெற்றார்.

2002 முதல் 2004 வரை செருமனியின் சார்ப்ரூக்கனில் உள்ள மேக்ஸ் பிளாங்க் தகவல்நுட்ப நிறுவனத்தில் நிறுவனத்தில் கர்ட் மெல்கார்னுடன் முதுநிலை ஆராய்ச்சிக்குப் பிறகு, 2005-இல் பெங்களூரில் உள்ள இந்திய அறிவியல் கழகத்தில் உதவிப் பேராசிரியராக பணியில் சேர இந்தியா திரும்பினார். இவர் 2010-இல் இந்திய அறிவியல் கழகத்திலிருந்து விலகி டாட்டா அடிப்படை ஆராய்ச்சி நிறுவனத்தில் பணிபுரியத் தொடங்கினார். 2011-இல் இணைப் பேராசிரியரானார், மேலும் 2021-இல் பேராசிரியராகப் பதவி உயர்வு பெற்றார்.

அங்கீகாரம்
----------

2007-இல் இந்திய அறிவியல் கழகத்தின்இணை உறுப்பினராக தெலிகேபள்ளி நியமிக்கப்பட்டார். இளம் விஞ்ஞானிகளுக்கான 2008 இந்திய தேசிய அறிவியல் கழக பதக்கம் வென்றவர்களில் இவரும் ஒருவர்.

மேற்கோள்கள்
-----------

1. ↑  "Kavitha Telikepalli" (in en). .
2. *Curriculum vitae*, retrieved 2022-02-06
3. "Dr Kavitha Telikepalli", *Fellows' portal*, Indian Academy of Sciences, retrieved 2022-02-06
4. *Recipients of INSA Medal for Young Scientists 1974–2022*, Indian National Science Academy, archived from the original on 2022-01-12, retrieved 2022-02-06

வெளி இணைப்புகள்
---------------

* முகப்பு பக்கம்
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Strobilanthes|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}
**மால்டா மகளிர் கல்லூரி**, என்பது இந்தியாவின் மேற்கு வங்காளத்தின் மால்டா மாவட்டத்தில் 1970 ஆம் ஆண்டில் நிறுவப்பட்ட, ஒரு பெண்கள் கல்லூரி ஆகும். கலைகளில் இளங்கலைப் படிப்புகளை வழங்கும் இக்கல்லூரியானது ஆரம்பத்தில் வடக்கு வங்காள பல்கலைக்கழகத்தின் கீழ் இயங்கி வந்தது, பின்னர் 2007 இல் கவுர் பங்கா பல்கலைக்கழகம் நிறுவப்பட்டபோது, அதனுடன் இணைக்கப்பட்டுள்ளது

துறைகள்
-------

* பெங்காலி
* ஆங்கிலம்
* வரலாறு
* நிலவியல்
* அரசியல் அறிவியல்
* தத்துவம்
* சமூகவியல்
* கல்வி
* பொருளாதாரம்
* பெண்கள் ஆய்வுகள்(பொது)

இக்கல்லூரி பல்கலைக்கழக மானியக் குழுவால் (யுஜிசி) அங்கீகரிக்கப்பட்டுள்ளது. மேலும் 2004 ஆம் ஆண்டு முதல் தேசிய மதிப்பீடு மற்றும் தரச்சான்று அவையின் வழிமுறைகளை பின்பற்றிவருகிறது. 2017 ஆம் ஆண்டில் பி+ தரத்தையும் பெற்றுள்ளது.

மேற்கோள்கள்
-----------

1. ↑  Colleges in West Bengal, University Grants Commission
2. ↑  "Affiliated College of University of Gour Banga" இம் மூலத்தில் இருந்து 2012-03-16 அன்று. பரணிடப்பட்டது.. .
3. ↑  "Departments". Malda Women's College.. பார்த்த நாள்: 27 February 2017.
4. ↑  "கல்லூரி விளக்கக் குறிப்பேடு". .
**இலந்தனம் இட்டெர்பியம் ஆக்சைடு** (*Lanthanum ytterbium oxide*) என்பது LaYbO3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இலந்தனம், இட்டெர்பியம்]] மற்றும் ஆக்சிசன் ஆகிய தனிமங்கள் சேர்ந்து ஒரு திண்மப் பொருளாக இலந்தனம் இட்டெர்பியம் ஆக்சைடு உருவாகிறது. பெரோவ்சுகைட்டு கட்டமைப்பை இந்த சேர்மம் ஏற்றுக்கொள்கிறது.

தயாரிப்பு
---------

இலந்தனம் இட்டெர்பியம் ஆக்சைடு இயற்கையாகத் தோன்றும் ஒரு கனிமமல்ல. ஆனால் 1200 ° செல்சியசு வெப்பநிலையில் இலந்தனம் ஆக்சைடையும் இட்டெர்பியம்(III) ஆக்சைடையும் சேர்த்து திண்மநிலை வினைக்கு உட்படுத்தினால் இலந்தனம் இட்டெர்பியம் ஆக்சைடை தயாரிக்கலாம். LaYbO3 சேர்மத்தின் ஒற்றை-படிகங்களை 750 பாகை செல்சியசு வெப்பநிலையில் உருகிய ஐதராக்சைடு இளக்கியை மூடப்பட்ட வெள்ளி குழாய்களில் இட்டு படிக வளர்ச்சி முறையில் வளர்க்கலாம். அதிர்வூட்டப்பட்ட சீரொளி படிவு மூலமும் மென்படலங்களாக இச்சேர்மத்தை கட்டமைக்கலாம்.

கட்டமைப்பு
----------

LaYbO3 மற்றும் பிற LaREO3 ஆக்சைடுகள் (RE=Ho, Y, Er, Tm, Yb மற்றும் Lu) சேர்மங்கள் Pnma என்ற இடக்குழுவில் விவரிக்கப்பட்டுள்ள உள் சமச்சீர்மையுடன் செஞ்சாய்சதுரப் படிக அமைப்பைக் கொண்டுள்ளன. எதிரெதிர் இடமாற்றம் செய்யப்பட்ட La3+ அயனிகளும் கிளேசர் குறியீட்டு முறையின்படி a−b+a− உள்ளமைவில் சாய்ந்திருக்கும் சற்று உருக்குலைந்த YbO6 என்முகமுமாக இக்கட்டமைப்பை விவரிக்க முடியும். YbO6 என்முக சுழற்சியானது La இன் ஒருங்கிணைப்பு எண்ணை 12 இலிருந்து 8 ஆகக் குறைக்கிறது. இதனால் a மற்றும் b அச்சுகளில் எதிர்மறையான வெப்ப விரிவாக்கமும் வெளிப்படுகிறது.

இயற்பியல் பண்புகள்
------------------

இலந்தனம் இட்டெர்பியம் ஆக்சைடு அறைவெப்ப நிலையில் மின் தற்கோள் திறனை வெளிப்படுத்துகிறது. ~26 என்ற இம்மதிப்பு 10 கெல்வின் வெப்பநிலையில் 25 ஆக சிறிதளவு குறைகிறது. LaYbO3 2.7 கெல்வின் வெப்பநிலையில் பலவீனமான பெரோ காந்தத்துடன் எதிர்காந்த வரிசையை காட்டும். LaYbO3 அடிப்படையிலான பெரோவ்சுகைட்டுகள் இடைநிலை வெப்பநிலையில் (600-800 °செல்சியசு) புரோட்டான் கடத்துத்திறனைக் காட்டுவதாகவும் அறியப்படுகிறது.

மேற்கோள்கள்
-----------

1. ↑  Bharathy, M.; Fox, Adam H.; Mugavero, S.J.; zur Loye, H.-C. (2009). "Crystal growth of inter-lanthanide LaLn′O3 (Ln′=Y, Ho–Lu) perovskites from hydroxide fluxes". *Solid State Sciences* (Elsevier BV) **11** (3): 651–654. doi:10.1016/j.solidstatesciences.2008.10.005. பன்னாட்டுத் தர தொடர் எண்:1293-2558. Bibcode: 2009SSSci..11..651B.
2. ↑  Ito, Kentaro; Tezuka, Keitaro; Hinatsu, Yukio (2001). "Preparation, Magnetic Susceptibility, and Specific Heat on Interlanthanide Perovskites ABO3 (A=La–Nd, B=Dy–Lu)". *Journal of Solid State Chemistry* (Elsevier BV) **157** (1): 173–179. doi:10.1006/jssc.2000.9071. பன்னாட்டுத் தர தொடர் எண்:0022-4596. Bibcode: 2001JSSCh.157..173I.
அறிவின் ஆளுமை ( Koinē Greek </link> , Sophía ) எபேசஸில் உள்ள செல்சஸ் நூலகத்தில் (இரண்டாம் நூற்றாண்டு)
**சோபியா** (கிரேக்கத்தில் சோபியா—"அறிவு") , என்பது எலனிய தத்துவம் மற்றும் எலனிய மதம், பிளாட்டோனிசம், நாஸ்டிசம் மற்றும் கிறிஸ்தவ இறையியல் போன்றவைகளில் காணப்படும் கருத்துக்களில் ஒன்றாகும். "புத்திசாலித்தனம், திறமை" என்ற பொருளை முதலில் கொண்டிருந்த, இந்த வார்த்தையின் பொருள், பின்னர் ஃப்ரோனெசிஸ் எனப்படும் "அறிவு" அல்லது "விவேகம்" என்ற பொருளுக்கு பயன்படுத்தப்பட்டது, பிளாட்டோ பயன்படுத்தியபடி அறிவார்வம் ("ஞானத்தின் காதல்") என்ற வார்த்தையால் இதனை அறியலாம். 

கிழக்கு மரபுவழி திருச்சபை மற்றும் கத்தோலிக்க திருச்சபை,போன்ற கிறித்தவ பண்பாடுகளில் தெய்வீக அறிவை பெண் உருவமாகவும்,(Ἁγία Σοφία; *Hagía Sophía*) கடவுளின் வார்த்தை எனக்கருதப்படும் இயேசு கிறிஸ்துவையும் ( கான்ஸ்டான்டினோப்பிலில் உள்ள ஹேகியா சோபியா தேவாலயத்தின் அர்ப்பணிப்பில் உள்ளது போல) அல்லது பரிசுத்த ஆவியானவரையும் குறிப்பிடப்படுகிறது.

எபிரேய வேதாகமத்தின் கொய்னி கிரேக்க மொழிபெயர்ப்புகளில் சோபியா பற்றிய குறிப்புகள் சோக்மா என்ற எபிரேய வார்த்தையிலிருந்து எடுக்கப்பட்டுள்ளன.

கிரேக்க மற்றும் எலனிய பாரம்பரியம்
---------------------------------

பண்டைய கிரேக்க வார்த்தையான சோபியா ( σοφία ) என்பது σοφός இன் சுருக்க பெயர்ச்சொல் ( sophós ), இது "புத்திசாலி, திறமையான, அறிவான, விவேகமான" என்று பலவிதமாக மொழிபெயர்க்கப்பட்டுள்ளது. இந்த வார்த்தைகள் லத்தீன் வினைச்சொல் சப்பரே ஆட் போன்ற அதே அர்த்தத்தில் ப்ரோட்டோ-இந்தோ-ஐரோப்பிய மரபின்படி ( மொ. '"to taste; discern"' ), சேப்பியன்டியா. என்பதை பகிர்ந்து கொள்கின்றன. அதோடு பெயர்ச்சொல்லான σοφία என்பது "கைவினை மற்றும் கலையில் திறமை" என்ற அர்த்ததில் ஹோமரிக் மற்றும் பிண்டரில் ஹெபஸ்டோஸ் மற்றும் அதீனா என இரண்டையும் விவரிக்கப் பயன்பட்டுள்ளது.

பிளாட்டோவிற்கு முன், "நல்ல தீர்ப்பு, புத்திசாலித்தனம், நடைமுறை அறிவு" மற்றும் பல அர்த்தங்களில் பயன்படுத்தப்பட்டுள்ளன - கிரீஸின் ஏழு முனிவர்களுக்குக் கூறப்படும் குணங்கள் - ஃப்ரோனெசிஸ் ( φρόνησις ), ஃபிரென் ( φρήν , மொ. 'mind' ), சோபியா என்பது தொழிற்த் திறனைக் குறிப்பிடப்படுகிறது.

கிறிஸ்தவ இறையியல்
-----------------

 தெய்வீக அறிவின் சின்னம் ( София Премудрость Божия வோலோக்டாவில் உள்ள புனித ஜார்ஜ் தேவாலயத்தில் இருந்து (16 ஆம் நூற்றாண்டு)
கிறிஸ்தவ இறையியலின் பழைய ஏற்பாட்டில் தெய்வீக அறிவை உருவகமாகக் கூறப்பட்டுள்ளது. ( செப்டுவஜின்ட் சோபியா, வல்கேட் சேப்பியன்டியா) லோகோக்களின் கருத்துடன் தெய்வீக ஞானத்தின் தொடர்பு "புனித அறிவு" ( Hagia Sophia ) கிறிஸ்துவின் உருவகமாக விளக்கப்பட்டுள்ளது.

 இஸ்தான்புல்லில் உள்ள ஹாகியா சோபியா பசிலிக்காவின் புனரமைப்பு (பிரிவு)
### உருவப்படம்

 "அறிவு தன் வீட்டைக் கட்டியது" ( ப்ரெமுட்ரோஸ்ட் சோஸ்தா செபே டோம், நோவ்கோரோட், 16 ஆம் நூற்றாண்டு)

நவீனத்துவம்
-----------

 பல்கேரியாவின் சோபியாவில் உள்ள சோபியாவின் சிலை

மேற்கோள்கள்
-----------

1. ↑  வார்ப்புரு:Multiref
2. ↑  Gerald O'Collins (2009). *Christology: A Biblical, Historical, and Systematic Study of Jesus*. Oxford: Oxford University Press. பக். 35–41.
3. ↑  வார்ப்புரு:Multiref2
**சாரணர் இயக்கத்தின் உலக அமைப்பு** (World Organization of the Scout Movement சுருக்கமாக WOSM / /ˈwʊzəm// ) என்பது மிகப்பெரிய சர்வதேச சாரணிய அமைப்பாகும். இது மொத்தம் 174 உறுப்பினர்களைக் கொண்டுள்ளது. இந்த உறுப்பினர்கள் அங்கீகரிக்கப்பட்ட தேசிய சாரணர் அமைப்புகளாக உள்ளனர், இதில் 43 மில்லியன் பங்கேற்பாளர்கள் உள்ளனர். இந்த அமைப்பு 1922 இல் நிறுவப்பட்டது.   இதன் செயல்பாட்டுத் தலைமையகம் மலேசியாவின் கோலாலம்பூரில் உள்ளது இதன் சட்டப்பூர்வ இருக்கை சுவிட்சர்லாந்தின் ஜெனீவாவில் உள்ளது. இது பெண் வழிகாட்டிகள் மற்றும் பெண் சாரணர்களின் உலக சங்கத்தின் (WAGGGS) நேரிணையாகும்.

"சாரணர் வாக்குறுதி மற்றும் சாரணியச் சட்டத்தின் அடிப்படையில் இளைஞர்களின் கல்விக்கு பங்களிப்பது, மக்களை சுய சார்புடையவர்களாகவும், சமூகத்தில் ஆக்கபூர்வமான பங்கை வகிக்கும் சிறந்த உலகத்தை உருவாக்க உதவுவதும்" இதன் முக்கிய நோக்கமாகும்.  

இது ஐக்கிய நாடுகள் பொருளாதார மற்றும் சமூக சபையின் (ECOSOC) பொது ஆலோசனை நிலையிலுள்ளஒரு அரசு சார்பற்ற அமைப்பாகும் .

வரலாறு
------

1920 இல் இலண்டனில் உள்ள ஒலிம்பியாவில் 1வது உலக சாரணர் ஜம்போறியின் போது நடைபெற்ற சர்வதேச மாநாட்டின் விளைவாக, அங்குள்ள தலைவர்கள் **ஆண்கள் சாரணர்கள் சர்வதேச பணியகத்தை** (BSIB) உருவாக்க ஒப்புக்கொண்டனர். இலண்டனில் உள்ள 25 பக்கிங்ஹாம் அரண்மனை சாலையில் இல் ஒரு அலுவலகம் நிறுவப்பட்டது, மேலும் ஐக்கிய இராச்சியத்தின் சாரணர் சங்கத்தின் அப்போதைய சர்வதேச ஆணையர் இயூபர்ட் எஸ். மார்ட்டின் கௌரவ இயக்குநராக நியமிக்கப்பட்டார். அந்தப் பணியகத்தில் 1922 இல் பாரிஸில் இரண்டாவது சர்வதேச மாநாட்டைத் தயாரிக்கத் திட்டமிட்டனர்.

மேற்கோள்கள்
-----------

1. 1 2  "Constitution of the World Organization of the Scout Movement". World Organization of the Scout Movement. January 2011. p. 3 இம் மூலத்தில் இருந்து 3 March 2016 அன்று. பரணிடப்பட்டது.. .
2. 1 2   *Running a Scout Group*. The Boy Scouts Association.
3. ↑  "Mission". World Organization of the Scout Movement. 2017 இம் மூலத்தில் இருந்து 6 December 2017 அன்று. பரணிடப்பட்டது.. .
4. ↑  "The Mission of Scouting". World Organization of the Scout Movement. 2007 இம் மூலத்தில் இருந்து 29 June 2009 அன்று. பரணிடப்பட்டது.. .
5. ↑  "WOSM and the UN". World Organization of the Scout Movement. 2016 இம் மூலத்தில் இருந்து 21 June 2021 அன்று. பரணிடப்பட்டது.. .

மேலும் படிக்க
-------------

* *உலக சாரணர் பற்றிய உண்மைகள்*, பாய் ஸ்கவுட்ஸ் சர்வதேச பணியகம், ஒட்டாவா, கனடா, 1961
* லாஸ்லோ நாகி, *250 மில்லியன் சாரணர்கள்*, உலக சாரணர் அறக்கட்டளை மற்றும் டார்ட்நெல் பப்ளிஷர்ஸ், 1985
* எட்வார்ட் வல்லோரி, "உலக சாரணர்: உலகளாவிய குடியுரிமைக்கான கல்வி", பால்கிரேவ் மேக்மில்லன், நியூயார்க், 2012

வெளி இணைப்புகள்
---------------

* உலக சாரணர் குழு
* உலக சாரணர் பணியகம்
* உலக சாரணர் கடைகள்
**சரோஜினி பாலநந்தன்** (Sarojini Balanandan)(15 மே 1938 - 29 ஆகத்து 2023) கேரளாவைச் சேர்ந்த ஓர் இந்திய அரசியல்வாதி ஆவார். இவர் அனைத்திந்திய ஜனநாயக மாதர் சங்கத்தின் முக்கியத் தலைவராகவும், இந்திய பொதுவுடமைக் கட்சியின் (மார்க்சிஸ்ட்) கேரள மாநிலக் குழு உறுப்பினராகவும் பணியாற்றியுள்ளார். சரோஜினியின் கணவர் இ. பாலநந்தனும் பொதுவுடமைக் கட்சியின் அரசியல்வாதி ஆவார்.

வாழ்க்கை
--------

சரோஜினி 1938ஆம் ஆண்டு மே 15ஆம் தேதி கேரள மாநிலம் கொல்லத்தில் உள்ள சக்திகுளங்கராவில் கேசவன் மற்றும் நாராயணி ஆகியோருக்கு மகளாகப் பிறந்தார். கொல்லத்தில் உள்ள எஸ். என். மகளிர் கல்லூரியில் இடைநிலைப் படிப்பை முடிப்பதற்கு முன், 1 செப்டம்பர் 1957இல் இ பாலநந்தனை மணந்தார். சிறீசித்ரா ஆலையில் நடந்த தொழிலாளர் வேலைநிறுத்தம் காரணமாக பாலநந்தன் சில நாட்கள் வீட்டை விட்டு வெளியில் இருக்க வேண்டியதாயிற்று. இதற்கிடையில், சரோஜினி ஆலுவாவில் உள்ள அசோகா நூற்பாலைத் தொழிலாளர் கூட்டுறவுச் சங்கத்தில் எழுத்தராக வேலைக்குச் சேர்ந்தார். பாலநந்தன் தனது சுயசரிதையில், சரோஜினி நெருக்கடி நிலையின் போது வீட்டுத் தேவைகளைப் பூர்த்தி செய்வதற்காக எருமைகள் மற்றும் மாடுகளை வளர்த்து, பால் பண்ணையாளராகவும் பணியாற்றினார் எனத் தெரிவித்துள்ளார். இந்த நேரத்தில், இவர் எந்த தொழிற்சங்கத்திலும் அலுவலகப் பொறுப்பாளராக இல்லை. இருப்பினும், இவர் தொழிலாளர்களின் உரிமைப் போராட்டங்களிலும், உழைக்கும் குடும்பங்களில் பெண்களை ஒழுங்கமைப்பதிலும் முன்னணியிலிருந்தார். 1970களில், எர்ணாகுளத்தில் சில மொத்த வியாபாரிகள் அத்தியாவசியப் பொருட்களைப் பதுக்கி வைத்திருந்ததை எதிர்த்து, சரோஜினி உள்ளிட்ட பெண்கள் ஆர்வலர்கள் போராடினர். போராட்டத்தில் கலந்து கொண்ட பெண் தலைவர்களைக் கடைக்காரர்கள் மற்றும் குண்டர்கள் அடித்து, கடையின் கதவுகளை மூடி உள்ளே வைத்துப் பூட்டினர். வேலைநிறுத்தம் மக்களின் ஆதரவைப் பெற்றதால் வியாபாரிகள் விலையைக் குறைக்க வேண்டிய கட்டாயம் ஏற்பட்டது. 1986ஆம் ஆண்டு பொதுவுடமை கட்சியின் அனைத்திந்திய வேலைநிறுத்தத்தின் ஒரு பகுதியாக நடைபெற்ற தொழிலாளர் பேரணியில் கலந்து கொண்டபோது சரோஜினி தாக்கப்பட்டார். கை எலும்பு முறிந்து பல நாட்கள் மருத்துவமனையிலிருந்தார். களமசேரியின் முதல் பெண் நிர்வாகி சரோஜினி ஆவார். இவர் 1979 முதல் 1984 காலகட்டத்தில் களமச்சேரி (இப்போது நகராட்சி) ஊராட்சி மன்றத் தலைவராக இருந்தார். 1983 முதல் 1997 வரை மகளிர் சங்கத்தின் மாநிலத் தலைவராக இருந்த சரோஜினி, இச்சங்கத்தின் அகில இந்தியத் துணைத் தலைவராகவும் நீண்ட காலம் பணியாற்றினார். 1985ல் இந்தியப் பொதுவுடமை கட்சி-மார்க்சிஸ்ட் மாநிலக் குழு உறுப்பினரானார். இவர் 27 ஆண்டுகள் இந்தப் பதவியிலிருந்தார். இதற்கிடையில், 1996 முதல் 2001 வரை, இவர் மாநில சமூக நல வாரியத்தின் தலைவராக பணியாற்றினார். 2012ஆம் ஆண்டு மாநிலக் குழுவிலிருந்து சரோஜினி தனது உடல்நிலை காரணமாகப் பதவி விலகினார். கோவிட் பெருந்தொற்று நோயின் போது பரவூரில் உள்ள தனது மகள் வீட்டில் ஓய்வெடுத்துக் கொண்டிருந்தபோது, கட்சியால் அழைப்பு விடுக்கப்பட்ட வேலைநிறுத்தத்தில் கலந்துகொண்டார். சரோஜினி 29 ஆகத்து 2023 அன்று தனது 85வது வயதில் இறந்தார்.

மேற்கோள்கள்
-----------

1. ↑  Bureau, The Hindu (2023-08-30). "Former CPI(M) State committee member Sarojini Balanandan dead". .
2. ↑  Sunday, Suppliment (3 September 2023). "A symbol of forwardness". .
3. ↑  "സമരഭരിതമായ ജീവിതം; കരുത്തുറ്റ സംഘാടക". .
4. ↑  "CPM leader Sarojini Balanandan passes away at 86". .
5. ↑  "സ്വാമിയുടെ കൈപിടിച്ച്‌ സഖാവായി; സ്‌ത്രീകളെ മുൻനിരയില്‍ എത്തിക്കാൻ മുന്നിട്ടിറങ്ങി". .
இரட்டை தண்டு கான்கிரீட் கலப்பி
ஒரு கான்கிரீட் கலவை வாகனத்தின் இயக்க வரைபடம்
**பைஞ்சுதைக் கலப்பி** (*concrete mixer*) என்பது ஒரு சாதனம், இதன் மூலம் சிமெண்ட், மணல் அல்லது சரளை, மற்றும் நீர் போட்டு பைஞ்சுதை உருவாக்க முடியும்.

இன்றைய தொழிற்துறைகளில், வேகமாக கான்க்ரீட் கலவை தயாரிப்பு தேவைப்படுகிறது. எனவே வெவ்வேறு வகையான கான்கிரீட் கலப்பிகல் பயன்படுத்தப்பட்டு வருகின்றன.

சிறப்பு கான்கிரீட் போக்குவரத்து லாரிகள் (உள்ள போக்குவரத்து கலவை) செல்வதற்கு மற்றும் கட்டுமான இடத்திற்கு கான்கிரீட் கொண்டு வருவததுக்கு பயன்படுத்த படுகிறது.

இந்த சிறிய இடைத்தங்கல்-மிக்ஸ் டிரக் சிறிய உபயோகத்திற்காக பயன்படுத்தப்படுகிறது..

அளக்கும் கருவியுடன் கூடிய கான்கிரீட் லாரிகள் தேவைப்படும் தொகை படி கான்கிரீட் செய்யது தரப்படும்.

கான்கிரீட் திரள்படுத்தல் ஆலை இல்லாத கட்டுமான தளத்தில், சுய ஏற்றும் கான்கிரீட் மிக்சர் மிகவும் பயனுள்ளதாக இருக்கிறது.

உசாத்துணை
---------

1. ↑  Casey, Jon M.. "Parmer Metered Concrete offers precision and quality" இம் மூலத்தில் இருந்து 1 ஆகஸ்ட் 2017 அன்று. பரணிடப்பட்டது... பார்த்த நாள்: 24 November 2014.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Lepidagathis|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**லெப்பிடகதிசு சுகாரியோசா** (தாவர வகைப்பாட்டியல்: *Lepidagathis scariosa*) என்பது முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, "லெப்பிடகதிசு" பேரினத்தில், 151 இனங்கள் ஏற்றுக்கொள்ளப் பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1832 ஆம் ஆண்டு வெளியிடப்பட்டுள்ளது.ஆப்பிரிக்க நாடுகளிலும், வளைகுடா நாடுகளிலும், இத்தாவரயினம் காணப்படுகிறது. இத்தாவரம், பெட்ரோலியம் ஆய்வுகளில் (Bio active Component) பயனாகிறது.

மேற்கோள்கள்
-----------

1. ↑  "Lepidagathis scariosa" (in ஆங்கில இணையப்பக்கம்). *பன்னாட்டு தாவரவியல் அமைப்புகள் - அரச கழக தாவரவியல் பூங்கா, கியூ, ஆத்திரேலிய தேசிய தாவரவியல் தோட்டம், ஆர்டுவார்டு பல்கலையின் உலர்தாவரகம்* (இணையம்: பன்னாட்டு தாவரப் பெயர்கள் குறிப்பேடு (IPNI)). .   

"Lepidagathis scariosa" (in ஆங்கில இணையப்பக்கம்). *தாவரக் குடும்பங்களின் தேர்ந்த உலக சரிபார்ப்புப் பட்டி அரச கழக தாவரவியல் பூங்கா, கியூ (WCSP) )* (இணையம்:உலகின் தாவரங்கள் இணைநிலை (POWO)). .
2. ↑

இதையும் காணவும்
---------------

* மூலிகைப் பட்டியல் (தமிழ்நாடு)

வெளியிணைப்புகள்
---------------

* கட்டற்ற படங்கள் உள்ள பன்னாட்டு இணையப்பக்கம்

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q15338471
* APDB: 29587
* GBIF: 3775803
* iNaturalist: 588938
* IPNI: 52096-1
* Plant List: tro-101830
* POWO: urn:lsid:ipni.org:names:52096-1
* Tropicos: 101830

 |
**குமார கம்பணன்** விஜய நகரப் பேரரசின் இளவரசன் ஆவான்.கிபி. 1336 ஆம் ஆண்டில் ஹரிஹரர் மற்றும் புக்கர் எனும் சகோதரர்கள் விஜயநகரப் பேரரசைத் தோற்றுவித்தார்கள். குமார கம்பணன் புக்கரின் மகன் ஆவார். புக்கராயர் விஜயநகர பேரரசரானதும் தமிழ் பகுதிகளை கைப்பற்ற இவர் நியமிக்கப்பட்டார்.இவர் கிபி 1359 இல் திருவண்ணாமலையை தலைநகராகக் கொண்டு தொண்டை நாட்டை ஆண்ட சம்புவராய அரசர் இராஜநாராயணச் சம்புவராயனுடன் போரிட்டு வென்று தொண்டை நாட்டைக் கைப்பற்றினார். பின்னர் மதுரை சுல்தானகம் மீது 1378 இல் படையெடுத்து மதுரை சுல்தான் சிக்கந்தர்ஷாவுடன் தனியே போரிட்டு அவன் தலையை வெட்டி அங்கு சுல்தான்களின் ஆட்சியை முடிவுக்கு கொண்டு வந்தார்.எனினும் மதுரை ஆட்சியை பாண்டியர்களின் நேரடி வாரிசுகளான தென்காசிப் பாண்டியர்களிடம் வழங்காமல் ஆட்சி நடத்த நாயக்க தளபதிகளை நியமித்தார்.குமார கம்பண்ணன் கோயில் அறநிலையங்களினைப் பாதுகாப்பதனையும் கடமையாகக் கொண்டு போர் புரிந்து பல தலைவர்களை பாண்டிய நாட்டின் பொறுப்புகளில் அமர்த்தினான்.

மதுரை படையெடுப்பின் போது உடனிருந்த இவரது மனைவி கங்கதேவி மதுரை முற்றுகையையும், வெற்றிகளையும் மதுரா விஜயம் என்ற தனது சமஸ்கிருத நூலில் பதிவு செய்துள்ளார்...இப்படிக்கு உங்கள் உண்மையுள்ள வசந்த்...

மேற்கோள்கள்
-----------
**ஸ்புட்னிக் 5** என்பது சோவியத் ஒன்றியத்தின் விண்வெளித் திட்டத்தின் கீழ் ஏவப்பட்ட ஒரு செய்மதி ஆகும். விலங்குகளை விண்வெளிக்கு ஏற்றிச் சென்று மீண்டும் அவற்றைப் பாதுகாப்பாகத் திருப்பிக் கொண்டுவந்த முதல் விண் ஓடம் இதுவாகும். 1960 ஆம் ஆண்டு ஆகஸ்ட் மாதம் 19 ஆம் நாள் ஏவப்பட்ட இக் கலம், அடுத்த 8 மாதங்களிலும் குறைந்த காலப் பகுதிக்குள் மனிதனை ஏற்றிய முதல் புவிச் சுற்றுப்பாதைப் பறப்புக்கு வழி சமைத்தது.

இந்த விண்கலம் பெல்க்கா, ஸ்ட்ரெல்கா என்னும் பெயர் கொண்ட இரண்டு நாய்களையும், 40 சுண்டெலிகளையும், 2 எலிகளையும், பல வகைத் தாவரங்களையும் ஏற்றிச் சென்றது. விண்கலம் அடுத்த நாளே புவிக்குத் திரும்பியது. எல்லா விலங்குகளும் பாதுகாப்பாக மீட்கப்பட்டன. இவ் விண்கலத்தில் பொருத்தப்பட்டிருந்த ஒளிப்படக்கருவி நாய்களைப் படம் பிடித்தது. 

புவியை விண்கலம் அடைந்ததன் பின்னர், ஸ்ட்ரெல்காவின் குட்டிகளுள் ஒன்று அமெரிக்காவின் அப்போதைய முதல் பெண்ணான ஜாக்குலீன் கென்னடிக்கு சோவியத் நாட்டின் பரிசாக அனுப்பப்பட்டது.

| * பா
* உ
* தொ
இசுப்புட்னிக் திட்டம் |
| --- |
|  இசுப்புட்னிக் 1  **·**  இசுப்புட்னிக் 2  **·**  இசுப்புட்னிக் 3  **·**  இசுப்புட்னிக் 4  **·**  இசுப்புட்னிக் 5  **·**  இசுப்புட்னிக் 6  **·**  இசுப்புட்னிக் 7  **·**  இசுப்புட்னிக் 8  **·**  இசுப்புட்னிக் 9  **·**  இசிப்புட்னிக் 10
 |

மேற்கோள்கள்
-----------

1. ↑  "Korabl'-Sputnik-2 - Orbit". Heavens Above. .
2. ↑  McDowell, Jonathan. "Launch Log". Jonathan's Space Page. .
3. ↑  Wade, Mark. "Vostok". Encyclopedia Astronautica இம் மூலத்தில் இருந்து 29 June 2011 அன்று. பரணிடப்பட்டது.. .